ونزوئلا پرزیدنتی نیکولاس مادورو بیرلشمیش میللت‌لر تشکیلاتی‌نین اینسان حقوق‌لاری اوزره عالی کمیسری مایکل باچلت‌ین اؤلکه‌سی ایله باغلی حاضیرلادیغی راپورون یالان‌دان عبارت اولدوغونو سؤیلییب.
نیکولاس مادورو پایتاخت کاراکاسدا هیندیستانین خوش مراملی سفیری و روحانی لیدری سری سری راوی شانکار ایله  کئچیردیگی گؤروشدن سونرا باش توتان مطبوعات کنفرانسیندا مایکل باچلتین حاضیرلادیغی راپورو سرت سؤزلرله تنقید ائدیب.
مادورو دئییب: "راپور یالان، مانیپولاسیونلار و یانلیش معلومات‌لارلا دولودور".
نیکولا مادورو موخالیفت نومایندلری ایله کئچیریله‌جک نؤبتی دانیشیق‌لاردان اوول آچیق‌لانان راپور "امپریالیست
قوه لرین موداخیله‌سی" آدلاندیریب.
مادورو بو نوع موداخیللرین ونزوئلایا ضرر وئره بیله جگینی سؤزلرینه علاوه ائدیب.
